Diari Oficial de la Generalitat Valenciana


Sumari del DOGV 9049, del 26-03-2021 (2021/3171)

RESOLUCIÓ de 25 de març de 2021, de la consellera d'Innovació, Universitats, Ciència i Societat Digital, per la qual es dona publicitat a l'import global màxim destinat a les subvencions previstes en la resolució de 6 d'octubre de 2020, de la conselleria d'Innovació, Universitats, Ciència i Societat Digital, per la qual es convoquen de forma anticipada en el 2020 subvencions per a infraestructures i equipament d'I+D+i per al període 2021-2022 susceptibles de ser finançades pel programa operatiu FEDER.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9049

Data del DOGV
:   26-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/3171


Data del document
:   25-03-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 25 de març de 2021, de la consellera d'Innovació, Universitats, Ciència i Societat Digital, per la qual es dona publicitat a l'import global màxim destinat a les subvencions previstes en la resolució de 6 d'octubre de 2020, de la conselleria d'Innovació, Universitats, Ciència i Societat Digital, per la qual es convoquen de forma anticipada en el 2020 subvencions per a infraestructures i equipament d'I+D+i per al període 2021-2022 susceptibles de ser finançades pel programa operatiu FEDER. [2021/3171]  
Mitjançant la Resolució de 6 d'octubre de 2020, de la Conselleria d'Innovació, Universitats, Ciència i Societat Digital, es convocaren de forma anticipada en l'exercici 2020 subvencions per a infraestructures i equipament d'I+D+I susceptibles de ser finançades pel programa operatiu FEDER, a executar durant el període 2021-2022 (DOGV 8992, 08.10.2020).  
El seu apartat tercer estableix, d'una banda, que l'import global màxim per a l'exercici 2021 es farà públic per una resolució de la Conselleria d'Innovació, Universitats, Ciència i Societat Digital, i, d'una altra banda, que en tot cas es publicarà una declaració del crèdit disponible en el Diari Oficial de la Generalitat Valenciana i en la web de la Conselleria.  
La Llei 4/2020, de 30 de desembre, de pressupostos de la Generalitat per a l'exercici 2021 (DOGV 8987, 31.12.2020), disposa en el seu estat de despeses i dins de la secció pressupostària 21 (Innovació, Universitats, Ciència i Societat Digital), servei 02 (Secretaria Autonòmica d'Universitats i Investigació), centre gestor 01 (Direcció General de Ciència i Investigació), programa pressupostari 542.50 (Investigació, desenvolupament tecnològic i innovació), l'existència de la línia de subvenció S0104000 dins del capítol VII amb la denominació «Finançament infraestructures i equipament científic» per un import de 66.286.982,00 ?.  
En virtut de tot això, i vista la proposta de resolució del director general de Ciència i Investigació, resolc:  
  
Primer  
Per a l'exercici 2021, les subvencions per a infraestructures i equipament d'I+D+I d'entitats públiques d'investigació convocades mitjançant la Resolució de 6 d'octubre de 2020, de la Conselleria d'Innovació, Universitats, Ciència i Societat Digital es finançaran amb càrrec a la secció, programa, línia i import global màxim que figuren a continuació:  
Secció: 21.  
Servei: 02.  
Centre gestor: 01.  
Programa: 542.50 € Investigació, desenvolupament tecnològic i innovació (I+D+I).  
Línia S0104: 00.706.951,00 ?.  
Import global màxim per a 2021 de les subvencions convocades per la Resolució de 6 d'octubre de 2020: 70.926.196,97 ?.  
  
Aquest import podrà incrementar-se en una quantia addicional de l'import total quan, a conseqüència de la concurrència d'alguna de les circumstàncies previstes en l'article 58 del Reglament de la Llei 38/2003, de 17 de novembre, de general de subvencions, aprovat pel Reial decret 887/2006, de 21 de juliol, es produïsca un augment de crèdit disponible abans de la concessió de les ajudes regulades per la resolució esmentada.  
  
Segon  
La present resolució tindrà efectes el dia que se signe, i es procedeix a publicar-se en el Diari Oficial de la Generalitat Valenciana i en la web de la Conselleria d'Innovació, Universitats, Ciència i Societat Digital amb caràcter previ a la resolució de la concessió, sense que aquesta publicitat implique l'obertura de termini per a presentar noves sol·licituds, ni l'inici d'un nou còmput de termini per a resoldre.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar potestativament recurs de reposició, o plantejar directament una impugnació davant de l'ordre jurisdiccional contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la consellera d'Innovació, Universitats, Ciència i Societat Digital en el termini d'un mes a comptar des de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se.  
  
Alacant, 25 de març de 2021.- La consellera d'Innovació, Universitats, Ciència i Societat Digital: Carolina Pascual Villalobos.